open-index/open-wikipedia-markdown huggingface dataset:
Свети Макариј Ерусалимски

**Свети Макариј Ерусалимски** е христијански светец и Патријарх на Ерусалим во периодот од 316 до 335 година.

Свети Макариј е споменет од страна на Свети Атанасиј Велики, во врска со една дискусија која се водела против аријанството, и во која Макариј бил опишан како чесен човек, достоен на христовата вера. Во текот на 325 година, Света Елена, мајка на римскиот цар Константин Велики, отишла да го бара Вистинскиот крст во Ерусалим. Во нејзина придружба бил и Макариј Ерусалимски. Според Сократ Схоластик, по престигнувањето во Ерусалим, било откриено местото каде што Исус Христос бил распнат, односно на ридот Голгота. Во близина биле откриени и трите крста, на кои биле распнати Исус Христос и двајцата крадци, Димас и Гестас. За да се открие кој е всушност Вистинскиот Крст, Макариј Ерусалимски довел некоја болна жена, која по допирањето на еден од трите крста наеднаш закрепнала. Тоа било и знак дека крстот на Исус Христос бил пронајден. Од тогаш, се смета дека крстот е и официјалниот симбол на христијаните.

По откривањето, тој добил наредба директно од страна на Константин Велики, на тоа место да биде изградена црква, која денеска е позната како Базилика на Светиот Гроб.

## Наводи

Категорија:Светци од Светата Земја
Категорија:Патријарси на Ерусалим
Категорија:Православни патријарси на Ерусалим
Категорија:Римокатолички светци од Палестина
Категорија:Римјани од 4 век
Категорија:Епископи од 4 век
Категорија:Погребани во црквата „Свети Јаков“ (Ерусалим)
Категорија:Христијански светци од 4 век
Категорија:Христијанството во Ерусалим
Категорија:Родени во непозната година
Категорија:Црковни отци
Категорија:Починати во 335 година
Свети Евстахиј (појаснување)

**Свети Евстахиј** или **Свети Евстатиј** е име кое може да се однесува на:

;Луѓе

* Свети Евстахиј Антиохиски - христијански светец и патријарх на Антиохија.
* Свети Великомаченик Евстахиј - христијански светец и великомаченик.
* Евстахиј од Севастија (350)
* Евстахиј од Кападокија - оратор и дипломат од 4 век.
* Евстахиј Цариградсло - патријарх од 1019 до 1025.
* Евстахиј од Мцхета (умрел 551), грузиски светец 
* Евостатевос, етиопски светец  (1273 – 1352)

;Географија

* Свети Евстахиј - зависна територија на Холандија во Карипското Море.
Свети Јаков Нисибиски

**Свети Јаков Нисивиски** е христијански светец и втор епископ на Нисибија .

Свети Јаков Нисивиски живеел како отшелник во лето на отворено поле, а зимно време во пештера. Според христијанското верување, еднаш отишол во градот Нисибија за да види како се распространува христијанската вера, каде по ова бил избран за епископ. Учествувал на Првиот вселенски собор и се противел на аријанството.

Кога Персијците го нападнале неговиот град, тој побарал од Бог да го сочува градот и верните во него така што ќе испрати муви и комарци врз Персијанците за да ги изгонат од нисибиските бедеми. Така, според преданието, Бог ја услишил молитвата на својот угодник и испратил многу муви и комарци врз Персијанците, спасувајќи го градот.

Свети Јаков Нисибиски починал во 350 година.

## Наводи

Категорија:Православни светци
Категорија:Епископи од 4 век
Категорија:Коптски православни светци
Категорија:Христијански светци од 4 век
Категорија:Чудотворци
Категорија:Римјани од 3 век
Категорија:Христијански светци од 3 век
Курасао

**Курасао** (, папименто: *Kòrsou*) е остров во јужниот дел на Карипското Море, во близина на венецуелскиот брег. Островот Курасао, заедно со малиот ненаселен остров Мал Курасао, ја сочинуваат **Земјата Курасао** која е уставна држава во рамките на Кралството Холандија. Главен град на Курасао е Вилемстад.

Курасао е најголем и најнаселен остров од трите острови на поранешните Холандски Антили, често наречени острови ABC. Вкупната површина на Курасао изнесува 444&nbsp;км2, каде живеат околу 141.766 жители. До распадот на Холандските Антили, островот бил познат под името **Островска Територија Курасао**.

## Етимологија
Потеклото на името Курасао е оспорено и не е јасно. Португалците и Шпанците тврдат дека името потекнува од португалскиот збор „curação“ што значи „излечен“ и се однесува на излечување од болеста скорбут со која биле за заболени португалските морепловци. Имено, приказната за потеклото на името наведува дека португалските морепловци биле излечени од скорбут кога пристигнале на Курасао, најверојатно преку јадење локално овошје. Тогаш островот бил познат како „Остров на излекувањето“ или „Ilha da Curação“. Втората теза за потеклото на името е дека името потекнува од португалскиот збор „coração“ што значи „срце“, кое се однесува на местоположбата на острвот „во срцето“ на трговијата. Шпанците го прифатиле името како Курасао, а истото го сториле и Холанѓаните. Третата теза е дека името потекнува од месното население. Оваа теза е поддржана од раните шпанци записи за Карибите.

## Галерија

## Наводи

## Поврзано
* Острови ABC
* Холандски Антили
* Кралство Холандија
* Карипско Море

## Надворешни врски

* Curaçao-gov.an  – официјален портал на владата на Курасао.
* Одмор на Курасао 
* 
* Фотографии за Курасао 

*
Категорија:Острови во Холандија
Категорија:Држави и територии настанати во 2010 година
Категорија:Држави и територии настанати во 1954 година
Аријанство

[250п|мини|[Мозаик со ариев фонт во Равена.]]
**Аријанството** (аријанизам или аријанска ерес) е учење кое на Првиот вселенски собор било прогласено за еретичко. Христолошката расправа започнала во Александрија помеѓу следбениците на презвитер Ариј (Аријанци) и следбениците на Свети Александар Александриски (хомоусијанци). Втората страна верувала и пропагирала дека Синот е едносуштен на Отецот, додека Аријанците тврделе дека Синот, иако е најсовршена божја креција е сапак она што е - а тоа е творба и ништо повеќе. Во оваа расправа се појавила и трета група (хомоиосијанци) кои се труделе да понудат компромис, тврдејќи дека Отецот и Синот се од слична материја, но не иста.

Поголемиот дел од дебатата се водела околу тоа дали Исус бил „роден*“* или „*создаден*“ од Отецот, при што од лексиколошка и семантичка страна вистинска пречка претставувал самиот факт што различните групи доаѓале од различни говорни реони, при што старогрчкиот јазик имал далеку побогат речник од останатите јазици, и многу поразлични значења наследени од претхристијанските филозофи. На почетокот околу дваесетина епископи го поддржале Аријанското учење, но кога навлегле во детали, се оттргнале од него и се приклучиле на мнозинството.

На крајта од соборот бил донесен Символот на верата со што Ариј и двата либиски епископи кои продолжиле да го поддржуваат биле екскомуницирани и прогонети во Илирик.

Во текот на неговата историја, Аријанството било примено од страна на неколку германски племиња. Први кои го примиле биле Визиготите, кои го примиле христијанството од Вулфила, кој пак од своја страна бил пријател со епископот Евсевиј Никомедиски.

Борбата против аријанството завршила во текот на 6 век, кога визиготскиот крал Рекаред I објавил дека ја прима Католичката вера.

## Наводи

Категорија:Кривоверство во христијанството
Категорија:Христијански поими
Категорија:Ранохристијански контроверзии
Пимен

**Пимен** ( — „пастир“) е машко име. Најчесто се употребува како свето име во православниот свет.

*Пимен - Европски митрополит на МПЦ - ОА;
* Пимен Велики;
* Пимен (Московски патријарх) - руски патријарх;
* Пимен (Киевски митрополит) - руски митрополит;
* Пимен (Новгородски архиепископ) - руски архиепископ;
* Пимен (Хмелевски) - руски епископ;
* Пимен (Белоликов) - руски епископ.
Свети Спиридон

**Свети Спиридон** е христијански светец. Тој е роден на островот Кипар, во времето на Константин Велики. Во младоста се оженил и имал деца. По смртта на неговата сопруга, тој остатокот од својот живот го посветил на Бог. Тој бил епископ на кипарскиот град Тримитунт.

Свети Спиридон учествувал на Првиот вселенски собор во Никеја во 325 година, застапувајќи ја страната на Свети Александар Александриски против аријанството. Според православната традиција, тој бил облечен толку просто, што кога еднаш поканет од императорот сакал да влезе во царскиот дворец, војникот мислејќи дека е некој просјак му удрил шлаканица. Кроткиот и незлоблив Спиридон му го завртил и другиот образ.

Починал во 348 година. Неговите мошти се наоѓаат на островот Крф.

## Наводи

Категорија:Христијански светци од 4 век
Категорија:Епископи од 4 век
Категорија:Кипарски православни епископи
Категорија:Римокатолички светци од Кипар
Категорија:Кипарски светци
Категорија:Православни светци
Категорија:Источнокатолички светци
Категорија:Грчки епископи
Категорија:Грчки светци
Категорија:Римокатолички светци од Грција
Категорија:Римокатолички светци
Категорија:Чудотворци
Категорија:Родени во 270 година
Категорија:Починати во 348 година
Пимен Европски

**Пимен** (, ), роден како **Сотир Илиевски** — владика на МПЦ - ОА, митрополит на европската епархија.

## Животопис
Пимен е роден во Ресен во 1971 година. Уште како студент на Православниот богословски факултет „Св. Климент Охридски“, кај него се родила желбата да отиде во манастир, па по завршување на трета година факултет, заминал во Водочкиот манастир во Струмица во 1997 година, каде и го добил монашкиот потстриг. Набрзо потоа, станал игумен на истиот манастир, период кога и вонредно го завршил Теолошкиот факултет. На предлог на Синодот на МПЦ, како Архимандрит, заминал во Париз во 2004 година, на последипломски студии на Факултетот „Св. Сергеј“, каде и ја извршувал парохиската служба во тамошната црковна општина. За време на студиите, г. Пимен бил хиротонисан, заедно со Методиј и Климент, при што станал викарен епископ Пољански и како таков е ракоположен на соборот на сите Македонски светии во октомври 2005 година во црквата „Св. Софија“ во Охрид. Најпосле на 6 април 2006, тој бил поставен за митрополит Европски, при што го преселил седиштето на епархијата во Малме, Шведска.

Како митрополит, по барање на некои дневни весници и интернет портали, тој пишувал и колумни секогаш со теолошка содржина и смисла.

мини|лево|Од осветувањето на иконостасот во Неиве

## Библиографија

* Quod scripsi scripsi (2011) 
* Патувајќи (Матица македонска, 2017)

## Наводи

## Надворешни врски
*Биографија на мрежното место на европската епархија 

Категорија:Живи луѓе
Категорија:Луѓе од Ресен
Категорија:Македонски колумнисти
Категорија:Европски митрополити (МПЦ-ОА)
Категорија:Апсолвенти на универзитетот „Св. Кирил и Методиј“
Бонер

**Бонер** (, папименто: *Boneiru*) е остров во јужниот дел од Карипското Море. Административно, Бонер е јавно тело во рамките на Кралството Холандија, заедно со ненаселениот помал остров Мал Бонер. Заедно со Аруба и Курасао, ги формираат островите наречени ABC.

Со распадот на Холандските Антили на 10 октомври 2010, Аруба, Курасао, Холандија и Свети Мартин станале уставни држави на Кралството Холандија, додека Бонер, Саба и Свети Евстахиј добиле статус на *јавни тела*, нешто како специјални општини.

## Наводи

## Поврзано
* Кралство Холандија
* Карипско Море
* Острови ABC
* Холандски Антили

## Надворешни врски

;Влада
*Bonairegov.an  - влада на Бонер
*BonaireEconomy.org  - оддел за економија на Бонер


Категорија:Острови во Холандија
Категорија:Карипска Холандија
Лична мрежа

## Технологија
**Bluetooth** лична компјутерска **мрежа** или пиконет (**piconet**) е композиција од најмногу 8 активни уреди  кои функционираат во систем “господар-слуга”. Првиот **Bluetooth** уред во оваа мрежа е господар, а останатите уреди се слуги и се поврзани со уредот-господар. Типична пиконет мрежа има домет од 10 метри, а може да достигне домет од 100 метри ви идеални услови.

Последните иновации за **Bluetooth** антените создаваат зголемување на оригиналниот домет на уредите. Група хакери позната како “Flexilis” успеала да поврзе два **Bluetooth** уреда на оддалеченост од 800 метри.

## Безжична лична компјутерска мрежа (Wireless PAN)

**WPAN** (безжична лична компјутерска мрежа) е лична компјутерска мрежа – мрежа во која безжично се поврзани уреди внатре во личен работен простор. Безжична лична компјутерска мрежа вообичаено користи технологија која дозволува комуникација на краток домет, обично 10 метри. Една таква технологија е **Bluetooth**, која се користи како основа за нов стандард, **IEEE 802.15.**
Безжична лична компјутерска мрежа  може да ги обслужи поврзе сите уреди кои луѓето секојдневно ги користат во своите работни простории или ги носат со себе.

Клучниот концепт во технологијата на безжична лична компјутерска мрежа е попознат како “приклучување”. Во идеално сценарио на безжична лична компјутерска мрежа, два уреда меѓусебно оддалечени од неколку метри до неколку километри, комуницираат исто како да се поврзани со кабел. Исто така тие два уреди можат да ги игнорираат останатите уреди од мрежата со што се заштитуваат од непотребни пречки и од нелегален пристап до информациите.

Технологијата за безжична лична компјутерска мрежа се развива многу брзо и секојдневно. Предложена оперативна честота е околу 2.4&nbsp;GHz  во дигитален мод. Секој уред во  безжична лична компјутерска мрежа ќе може да се поврзе со секој останат уред во таа мрежа без физички контакт меѓу нив. Во иднина, безжична лична компјутерска мрежа ќе дозволи поврзување на светско ниво. Пример, археолог кој се наоѓа на некое наоѓалиште во Македонија, со користење на **PDA** (персонален дигитален асистент) ќе може директно да се поврзе со базата на податоци во Скопје.

## Поврзано
*Ambient networks
*Bluetooth
* DASH7
*Skinplex
*IEEE 802.15
*Internalnet
*Ultra-wideband и FM-UWB мрежи
*Z-Wave
*ZigBee
*6lowpan
*Near-me area network

## Наводи

## Дополнителни врски
Свети Мартин (Холандија)

**Свети Мартин** (холандски: *Sint Maarten*) е една од четирите уставни држави на Кралството Холандија. Свети Мартин го зазема јужниот дел од островот Свети Мартин, додека северниот дел од островот е француската територија Свети Мартин. Островот Свети Мартин се наоѓа во Карипското Море.

Пред 10 октомври 2010 година, Свети Мартин бил дел од Холандските Антили, но по распадот на истите Свети Мартин станал посебна уставна држава во рамките на Кралството, заедно со Холандија, Аруба и Курасао.

## Користена литература
*Gert Oostindie (1998) *[http://books.google.nl/books?id=cJzjyHRIa6QC&lpg=PP1&dq=gert%20oostindie&pg=PP1#v=onepage&q&f=false Het paradijs overzee: de 'Nederlandse' Caraïben en Nederland]*. Amsterdam: Bert Bakker.
*Gert Oostindie and Inge Klinkers (2001) *[http://books.google.nl/books?id=Y1kdZ-aVMLUC&lpg=PP1&dq=oostindie&pg=PP1#v=onepage&q&f=false Knellende koninkrijksbanden: het Nederlandse dekolonisatiebeleid in de Caraïben, 1940-2000]*. Amsterdam: Amsterdam University Press.

## Поврзано
* Кралство Холандија
* Холандски Антили
* Остров Свети Мартин

## Надворешни врски

*
*
* Туристичко биро на Свети Мартин 
* Туристичка страница за Свети Мартин
* Аеродрон на Свети Мартин 


Категорија:Држави и територии настанати во 2010 година
Категорија:Острови во Холандија
Свети Евстахиј

:*За други значења на поимот видете ја [[Свети Евстахиј (појаснување)|страницата за појаснување]].*

**Свети Евстахиј** () или **Свети Евстатиј** или **Статија** — остров во Карипското Море и јавно тело на Карипска Холандија. Островот се наоѓа во Западните Инди, јужно од Девствените Острови, северозападно од Свети Кристофер и Невис и југоисточно од Саба. Главен град на Свети Евстахиј е Орањестад.

Островот има површина од  со население од 2.292 жители. Службен јазик на островот е холандскиот, а признаени се и папијаменто и англискиот. До 10 октомври 2010 г. островот бил дел од Холандските Антили, но со распадот на истите островот го добил новиот статус на јавно тело, што е нешто како специјална општина во рамките на Кралството.

Наречен е во чест на римскиот маченик Св. Евстатиј Плакида (I-II век).

## Наводи

## Поврзано
* Кралство Холандија
* Холандски Антили
* Карипско Море

## Надворешни врски

* Туристичка страница за Свети Евстахиј 
* Национален парк на Свети Евстахиј 
* Информации за Св. Евстахиј 
* Центар за археолошки истражувања


Категорија:Острови во Холандија
Категорија:Карипска Холандија
Холандски Антили

**Холандски Антили** (, ) — автономна составна земја на Кралството Холандија. Оваа автономна држава била составена од две групи острови, едните составени од Аруба, Курасао и Бонер во близина на Венецуела, а другата група составена од Саба, Свети Мартин и Свети Евстахиј во близина на Свети Кристофер и Невис.

Холандските Антили почнале да се распаѓаат во 1986 година, кога Аруба излегла од федерацијата и станала посебна автономна држава во рамките на Кралството. На 10 октомври 2010 Холандските Антили целосно се распаднале и денес Кралството е составено од четири уставни држави и три јавни тела, нешто слично како специјални општини. Уставните држави се: Аруба, Курасао, Холандија и Свети Мартин, додека специјални општини се: Бонер, Саба и Свети Евстахиј кои се нарекуваат со заедничкото име Карипска Холандија.

## Наводи

## Користена литература
* Borman, C. (2005) *[http://books.google.com/books?id=2-tZN0vj5QwC&lpg=PA24&ots=JAhhnKWBpG&hl=nl&pg=PP1#v=onepage&q&f=false Het Statuut voor het Koninkrijk]*, Deventer: Kluwer.
* Oostindie, G. and Klinkers, I. (2001) *Het Koninkrijk inde Caraïben: een korte geschiedenis van het Nederlandse dekolonisatiebeleid 1940-2000*. Amsterdam: Amsterdam University Press.

## Поврзано
* Кралство Холандија
* Аруба
* Курасао
* Холандија
* Свети Мартин
* Свети Евстахиј
* Саба
* Бонер

## Надворешни врски
; Влада
* GOV.an  - владин портал
* Шеф на држава и кабинет 
* Централна Банка на Хол. Антили 
; Општо
* 
* Холандски Антили на UCB  
* 

*
Категорија:Специјални територии на Европската Унија
Категорија:Поранешни колонии на Холандија
Категорија:Држави и територии настанати во 1954 година
Категорија:Држави и територии распаднати во 2010 година
Свети Ахил Лариски

**Свети Ахил Лариски** е христијански светец и епископ на Лариса.

Свети Ахил е роден во Кападокија од чесни родители кои уште од детството го воспитувале во христијански дух. Ја изучувал филозофијата, а длабоко проникнал и во внатрешната духовна филозофија. Поради неговите човечки вредности бил поставен за епископ Лариски и во тоа својство учествувал на Првиот вселенски собор во Никеја во 325 година, на кој со своето знаење но и со својата принципиелност ги засрамил кривоверците и придонел за победа на вистинските христијански принципи.

Според христијанското верување, Ахил зел еден камен и им викнал на ариевците: 
 
На ова прашање, тој не добил никаков одговор. По ова, тој повторно рекол: „
 
По овие зборови, навистина претечело елеј.

## Во Македонија

Свети Ахил починал во 330 година во Лариса. Царот Самуил сакал во својата црква да има мошти на истакнат светител од првите векови на христијанството чиј култ бил раширен на поширок простор. Кога Самоил ја освоил Тесалија, тој наредил неговите мошти да бидат пренесени на истоимениот остров во Преспа.

Празникот на Свети Ахил се празнува на 15 мај (с.с.) и овој ден имал важна улога во животот на Охридската архиепископија. Иако седиштето на црквата се наоѓало во Охрид, нејзиниот синод често заседавал во црквата Св. Ахилеј на истоимениот остров и тоа во мај (во пролет), водејќи сметка синодските седници да завршат до 15 мај - празникот на св. Ахилеј.
лево|мини|Базиликата Св. Ахил во Преспа
Пред да бидат пренесени моштите на св. Ахил на островот, тој се викал Преспа, a подоцна го добил името на светителот, а на островот имало и село што го носело името Ахил (*Аил*). По победата на византиската војска над Самоуиловата и по распаѓањето на Самоиловото Царство, Василиј Втори на островот му ставил име *Костанција*, но тоа не можело да се зацврсти пред силниот култ на св. Ахил, така што островот пак си го задржал името на светителот.

Дека култот на свети Ахил бил силен во овој дел на Македонија зборува и присуството на неговиот лик во повеќе цркви. Така на пример тој има значајно место во црквата св. Ѓорѓи во с. Курбиново, во костурската црква „Св. Врачи“ во црквата „Св. Никола“ - манастир во Мариово, во црквата „Св. Никола“ во с. Псача, во црквата во Старо Нагоричане, во „Св. Никола Болнички“, во црквата на манастирот на св. Наум и други цркви во Охрид како и на други места во Македонија, но и во Србија, Грција и пошироко, што зборува за неговиот широко распространет култ. Дека култот кон свети Ахил Лариски е нашироко почитуван во Македонија, говори и податокот дека црквата во реканското село Требиште е посветена токму на овој светец, кој кај тамошното месно население се слави како Аурилија.

## Наводи


Категорија:Македонски светци
Категорија:Грчки светци
Категорија:Историја на христијанството во Македонија
Категорија:Римокатолички светци од Грција
Категорија:Римјани од 4 век
Категорија:Христијански светци од 4 век
Категорија:Луѓе од Лариса
Категорија:Родени во непозната година
Категорија:Починати во 330 година
Свети Ахил (појаснување)

**Свети Ахил** може да се однесува на: 

* Свети Ахил Лариски, христијански светец
* Свети Ахил, остров во Мала Преспа
** Ахил — село на островот
* Свети Ахил, базилика на истоимениот остров во Мала Преспа
* Црква Свети Ахил, во Србија

## Поврзано
* Ахил (појаснување)
Свети Ипатиј Гангриски

**Свети Ипатиј Гангриски** е христијански светец и епископ во градот Гангра.

Тој е роден во Киликија, Мала Азија. Учествувал на Првиот вселенски собор во 325 година во Никеја. Бил многу почитуван од римскиот цар Констанциј II, кој уште додека бил жив овој светител побарал да се изобрази неговиот лик, лик што царот го чувал во својот двор. Починал во 326 година, убиен од една жена аријанка.

## Наводи

Категорија:Православни светци
Категорија:Христијански светци од 4 век
Категорија:Преподобни
Категорија:Свештеномаченици
Категорија:Чудотворци
Категорија:Византиски светци
Евсевиј Никомедиски

**Евсевиј Никомедиски** (грчки: *Ευσέβιος ο Νικομηδείας*) бил христијански епископ, Цариградски патријарх.

За неговото детство, денеска се знае многу малку, но со сигурност се знае дека припаѓал на аристократско семејство. Евсевиј бил епископ на Берит или Бејрут, како и на Никомедија. Во текот на 338 година бил избран за епископ односно Цариградски патријарх. Тој учествувал на Првиот вселенски собор во 325 година во Никеја, каде ги зазел позициите на аријанството.

Самиот цар Константин Велики бил крстен токму од Евсевиј во 337 година. Но и покрај овој факт, тој заедно со Евсевиј Кесариски бил на станата на Ариј. По крајот на никејскиот собор, тој бил испратен во заточение во Галија. Во исто време, тој бил еден од иницијаторите за заточение на Свети Атанасиј Александриски.

Починал во 342 година.

## Наводи

Категорија:Римјани од 4 век
Категорија:Епископи од 4 век
Категорија:Аријанство
Категорија:Вселенски патријарси
Категорија:Родени во непозната година
Категорија:Цариградски архиепископи
Категорија:Починати во 341 година
Евсевиј Кесариски

**Евсевиј Кесариски** (263-339) — грчки епископ на Мавританија, историчар на христијанството и егзегет. Од страна на христијаните често е нарекуван *татко на црковната историја*.

Тој е роден во Палестина. Се школувал во Ерусалим и Антиохија, проучувајќи ги Платон, Филон Александриски и Ориген. Неговото најважно дело, „Црковна историја“ претставува збирка од тематики кои го опишуваат раното христијанство, односно неговото создавање и ширење до 324 година.

## Поврзано
* „Подготовка за Евангелието“ — дело на Евсевиј

Категорија:Црковни отци
Категорија:Толкувачи на Библијата
Категорија:Епископи од 4 век
Категорија:Црковни историчари
Категорија:Римјани од 3 век
Категорија:Римјани од 4 век
Категорија:Несигурна година на раѓање
Категорија:Византиски историчари
Категорија:Христијански светци од 4 век
Категорија:Антигностицизам
Лила Даунс

**Лила Даунс** ( 19 септември, 1968 година во Tlaxiaco херојски Сити, Оахака, Мексико) е мексиканска пејачка и текстописец, кој пее на неколку јазици, главно, шпански и англиски јазик. Во неговиот музички стил и  тврди  неговиот мексикански корените на домородните народи на Мексико, вклучувајќи го и Mixtec, Zapotec, Маја, Nahuatl, како и на регионалните музиката на Мексико, особено Оахака.

Во моментов, Лила Даунс е работа на составот и аранжмани за музички Како вода за чоколада, заснован на книгата на Лаура Esquivel, премиерата во Њујорк за јавни театар и на Бродвеј во 2011 година.

Се подготвува својот седми студиски албум што ќе биде лансиран во пролет следната година и да учествува во снимањето на Gringo маријачи филм во режија на Том Gustafson, каде што тие работеле заедно во Мексико Адриана Barraza, Марта Higareda и канадски глумец Шон Ашмор.

## Албум
### ЦД
* 1999 − На Sandunga
* 2000 − Дрвото на животот
* 2001 − Линијата 
* 2004 − Една Крв, ( Греми латино во 2005 година за најдобар албум на фолк музика)
* 2006 − Ла пивница
* 2008 − најдобрите на Лила Даунс (ЦД)
* 2009 − Ojo де Culebra (северноамерикански издание: "Shake Away")
* 2010 − Chacala (онлајн само)
* 2011 − гревовите и чуда

### ДВД
* 2008 − најдобрите на Лила Даунс (ДВД)
* 2007 − Лотарија пеат (ДВД)

## Наводи

## Врски

* простор Лила Даунс

Категорија:Родени во 1968 година
Категорија:Живи луѓе
Категорија:Апсолвенти на Минесотскиот универзитет
Good Enough (Evanescence)

„**Good Enough**“ e песна од американската рок група Evanescence. Издадена е во 2007 како четврт сингл од нивниот втор студиски албум, *[[The Open Door]]*. Била напишана од Ејми Ли за нејзиниот долгогодишен пријател и сопруг Џош Хартзлер.

## Издавање
Сибглот требало да биде издаден во Германија во базичен и премиум формат, а исто така требало да биде издаден дигитално во Австралија, но датумот на издавање никогаш не бил официјално изјавен.

## Заднина
Инструменти во оваа песна се пијано и виолина, што е различно од нивниот рок звук со гитари. Песната по звукот е многу слична со песните „My Immortal“ и „Hello“.

Заедно со  „Lacrymosa“, Ејми Ли кажала дека „Good Enough“ е земена од дел од музиката напишана за филмот *[[Хрониките на Нарнија: Лавот, вештерката и ормарот]]*, но не била употребена во филмот, бидејќи била „многу мрачна“." Но продуцентите на филмот кажале дека никогаш не било испланирано Ли да пишува музика за филмот.

Во интервју за VH1, Ли рекла,

Ли кажала дека нејзиниот долгогодишен пријател и маж, Џош Хартзлер, бил инспирација за песната исто како и за еден од претходните синглови на бендот „Bring Me to Life“. Во ЦД-то на албумот *The Open Door*, Ли вели,

## Музичко видео
[thumb|лево|220px|[Ејми Ли во видеото.]]
Музичкото видео за песната е режирано од Марк Веб, во Будимпешта, Унгарија, помеѓу 11 и 14 јуни 2007 година. На 30, 2007, незавршена верзија на музичкото видео е ставена на Интернет и ги вклучува и специјалните ефекти. Ејми Ли се појавила на емисијата на MTV, *[[Total Request Live|TRL]]* на 10 септември 2007, за да направи премиера на видеото.

Во музичкото видео е прикажана само Ејми Ли, која се наоѓа во магазин и закопува фотографија во дупка на подот од даски. Откако ќе замине, дупката пополека се покрива со нови даски. Додека оди до нејзината работна маса за да запише нешто во својот дневник, подот и другите предмети кои ја обиколуваат почнуваат да се топат. Кога таа ќе започне да свири на пијано сите работи кои се наоѓаат во собата ќе се запалат и ќе горат, сè додека не почне да врне дожд и го гаси огнот. Собата ќе биде сета изгорена. Но кога сонцето ќе почне да свети преку прозорците на магазинот, малечко растение ќе порасне од подот и ќе почне да се шири низ целата соба, а сини цветови ќе почнат да растат од пијаното.

## Список на песни
**Базичен Сингл**

**Премиум Сингл**

## Наводи

## Надворешни врски
*„Good Enough“ музичко видео  на MTV.com
*„Good Enough“ музичко видео на официјалниот Јутуб канал на Evanescence

Категорија:Песни од Evanescence
Категорија:Синглови од 2007
Категорија:Песни напишани од Ејми Ли
Категорија:Рок балади
Црква „Св. Ѓорѓи“ - Зелениково

**Свети Ѓорѓи** (позната и како *Свети Ѓорѓија*) — македонски православен храм во селото Зелениково, поточно во населбата Станица Зелениково. Црквата е сместена на врвот на ридот веднаш над селото, над последните куќи и училиштето Марко Цепенков, веднаш од десната страна на патот кој води кон селото Градовци. Во рамките на црквата има и трпезарија и маси на кои се раздава храната на црковните собори, а исто така има и гробишта.

## Наводи

Зелениково
Категорија:Зелениково
Митрофан (појаснување)

**Митрофан** може да се однесува на:

* Митрофан I, цариградски патраијарх.
* Митрофан I, охридски архиепископ.
* Митрофан, црногорски митропилит.
* Митрофан, александриски патријарх.
* Митрофан, митрополит на Смирна.

Категорија:Машки имиња
RJ45

thumb|right| RJ45
**RJ45** е тип на стандардизиран приклучок. Овој вид на приклучок има физички машки и женски тип на поврзувач. Жиците или пиновите на овој кабел се предодредени приклучок во телефонијата. Основниот „RJ45“ користи „8P2C“ модулатор за приклучок, што значи користи 2 пина. Исто така овој кабел се користи за поврзување со модеми.

Пред името „RJ45“ да се користи за компјутерски приклучок, ова име било стандард во телефонијата. Поделбата на пиновите, која е дел од „RJ45“ стандардот, им била позната на телефонските инсталери кои ги поврзувале телефоните со овој приклучок. Приближно идентичните физички својства на компјутерските приклучоци и овој „RJ45“ приклучок, довело до тоа „RJ45“ да стане стандард и во компјутерските мрежи.

Единствената разлика меѓу телефонскиот и компјутерскиот „RJ45“ поврзувач е присуството на дополнителни спроводници во кабелот, кои не можат да се видат без внимателно набљудување. Телефонскиот „RJ45“ поврзувач има „8P2C“ варијанта на каблите, што значи дека само 2 кабли се спроводници, компјутерскиот пак „RJ45“ поврзувач е „8P8C“, со тоа што сите 8 кабли се користат.

Денес, овој приклучок се дефинира како еден од приклучоците за поврзување на компјутерски мрежи преку кабел.

Категорија:Мрежна машинска опрема
Категорија:Етернет
Свети Митрофан Цариградски

**Свети Митрофан Цариградски** — христијански светец и Цариградски патријарх во периодот од 306 до 314 година.

Неговиот татко Дометиј, брат на римскиот цар Пров, побегнал од Рим како христијанин и отишол во Византија. Византискиот епископ Тит го посвети за презвитер. По смртта на Тит Дометиј станал епископ Византиски. По смртта на Дометиј, епископскиот престол го зазеде неговиот постар син Пров, а по кончанието на овој, престолот епископски го зазел Митрофан. Кога Константин Велики првпат го виде Митрофан, според христијанската традиција, го засакал како татко.

Во времето на Првиот вселенски собор Митрофан бил на 117 години, па не можејќи самиот да земе учество во работите на Соборот за свој заменик го одредил хороепископот Александар. Царот му го дал чинот Патријарх, станувајќи прв Цариградски патријарх. Кога царот го запрашал кого би го сакал за наследник на патријаршискиот престол, Митрофан го посочил Александар, а потоа му рекол на Александар Александриски: „*О брате, пресветол наследник ќе оставиш ти*!“ И го зел за рака архиѓаконот Атанасиј, подоцна Свети Атанасиј Велики, патријарх Александриски, и го пофалил пред сите. По ова пророштво се простил со сите и по десет дена ја предал душата на Бога, во 325 година.

## Наводи

Категорија:Вселенски патријарси
Категорија:Римјани од 4 век
Категорија:Римокатолички светци
Категорија:Источнокатолички светци
Категорија:Епископи од 4 век
Категорија:Христијански светци од 4 век
Категорија:Родени во непозната година
Категорија:Починати во 326 година
Александар Цариградски

**Александар Цариградски** (роден во периодот од 237 до 244 - ) бил епископ на Византион и Цариградски патријарх.

## Наводи

Категорија:Родени во 3 век
Категорија:Римјани од 3 век
Категорија:Римјани од 4 век
Категорија:Византиски светци
Категорија:Грчки светци
Категорија:Светци од Анадолија
Категорија:Римокатолички светци од Грција
Категорија:Римокатолички светци од Анадолија
Категорија:Епископи од 4 век
Категорија:Христијански светци од 4 век
Категорија:Цариградски архиепископи
Павле I Цариградски

алт=Од Менологион на Василиј II|мини|Од Менологион на Василиј II
**Павле I Цариградски** е христијански светец и Цариградски патријарх во периодот од 336 до 340 година.

Павле е роден во . Според христијанската традиција, кога патријархот Александар Цариградски лежел на смртна постела, го прашале кој сака да му биде наследник, на кое тој одговорил: 

Народот го избрал Павле. Но ова не им било право на аријанските кривоверци ниту на царотКонстанциј II, кој во тоа време бил во Антиохија. Наскоро Павле бил симнат од престолот, и тој заедно со Свети Атанасиј Велики побегнал во Рим, каде што обајцата биле убаво примени од Папа Јулиј I и од царот Констанс I, кои ги поддржале во нивната православна вера. На писмо од царот Констанс и папата Јулиј, Павле бил вратен на престолот, но кога починал царот, аријанците успеале да го протераат православниот патријарх во Кукуз во Ерменија. Во прогонство Свети Павле еднаш служејќи литургија бил нападнат од аријанците и удавен со омофорот, во  година.

Во времето на царот Теодосиј I неговите мошти во 381 година биле пренесени во Цариград, а во 1236 година во Венеција, каде што се наоѓаат и денес.

## Наводи

Категорија:Вселенски патријарси
Категорија:Грчки светци
Категорија:Епископи од 4 век
Категорија:Ранохристијански контроверзии
Категорија:Луѓе од Солун
Категорија:Римјани од 4 век
Категорија:Христијански светци од 4 век
Категорија:Римокатолички светци од Грција
Категорија:Родени во непозната година
Категорија:Цариградски архиепископи
Категорија:Православни светци
Категорија:Византиски теолози
Список на држави и зависни територии во Јужна Америка

Ова е **список на држави и зависни територии во [[Јужна Америка]]**. Покрај државите, списокот вклучува и главни градови, знамиња, службени јазици и останати основни податоци.

## Независни држави и територии



## Демографски и географски податоци

## Економски податоци

## Белешки
* Во статијата се користени проценки на ЦИА.
* Ла Пас е административен, Сукре правен центар.
* Сантјаго е административен центар, а состаноци има во Валпараисо.
* Податоците се само за Француска Гвајана, не за Франција.
* Податоците варираат од 83,534 до 91,000&nbsp;км2, во зависност од изворот.
* Ова е БНП само на Француска Гвајана.
* Ајмарскиот има ограничен статус на официјален.
* Уставот ги признава и сите староседелски јазици и ги смета за официјални за истотот население.
* Често се смета за држава од Средна Америка поради политички и социјални причини.
* Заедно со Велигденски Остров во  Тихиот Океан.

## Наводи

## Поврзано
* Јужна Америка
* Географија на Јужна Америка

Категорија:Држави во Јужна Америка
Македониј I Цариградски

**Македониј I Цариградски** (починал по ) — Цариградски патријарх во периодот од 342 до 346, како и од 351 до 360 година.

На Вториот вселенски собор, кој се одржал во Цариград во 381 година, бил осуден за ерес, како водач на македонијаните, познати и како духоборци. Тие признавале дека Синот Божји е единосуштен на Отецот, но не исповедале дека Светиот Дух е вистински Бог.

Категорија:Вселенски патријарси
Категорија:Архиепископи од 4 век
Категорија:Римјани од 4 век
Категорија:Ранохристијански контроверзии
Категорија:Луѓе обвинети за кривоверство
Категорија:Цариградски архиепископи
Марко Бошнаков

**Марко Бошнаков** — македонски анархист, учесник во македонското револуционерно движење и член на Гемиџиите.

## Животопис
мини|лево|Спомен-плоча на куќата на Марко Бошнаков
мини|лево|150п
мини|десно|250п|Куќата на Марко Бошнаков
Бошнаков е роден 1878 година во Охрид, Македонија. Станал член на Гемиџиите додека учел во Солунската машка гимназија „Св. Кирил и Методиј“ и учествувал во Солунските атентати.

Тој го изнајмил дуќанот од спротивната страна од Отоманкста банка во Солун, од таму се ископувал тунел до темелите на банката и бил поставен динамитот. Подоцна во тој дуќан Јордан Поп Јорданов го запалили фитилот и ја разнел Отоманската банка.

Тој е еден од четворицата Гемиџии (Павел Шатев, Георги Богданов и Милан Арсов) кои биле уапсени и изведени пред специјален суд.

Сите четворица биле осудена на смрт, но подоцна казната била преиначена во доживотен затвор. Марко Бошнаков починал на 15 февруари 1908 година в Мурзук, во либиската провинција Фезан.

Неговиот череп од страна на Павел Шатев и Богданов бил донесен во Македонија. Веста за смрта на Марко Бошнаков е забелажана и во некрологот кој го издава *Охридското друштво за помош*,во кој се вели:

Остатоците, т.е. главата на Марко Бошнаков била сместена во украсно дрвено ковчеже и била погребена на гробиштата во црквата Св. Богородица Перивлепта. Но помеѓу двете светски војни, поради отстранување на влага во црквата, извршено е отстранување на земја од северната, од источната и од западната страна, при што било извршено и отстранување на гробовите што се наоѓале на овој простор.

Посмртните остатоци од сите гробови, меѓу кои и остатоците од Марко Бошнаков, биле пренесени во црквата Св. Константин и Елена, која потоа станала еден вид костурница.

## Галерија слики


File:At Marko Boshnakov's Grave.jpg|Погребот на Бошнаков 
File:Pismo4.jpg|Плакат за смртта на Марко Бошнаков
File:Marko Boshnakov Letter 1903 Page 1.jpg|Дел од писмата на Марко Бошнаков
File:Marko Boshnakov Letter 1903 Page 2.jpg|Дел од писмата на Марко Бошнаков
File:Marko Boshnakov Letter 1906 Page 1.jpg|Дел од писмата на Марко Бошнаков
File:Marko Boshnakov Letter 1906 Page 2.jpg|Дел од писмата на Марко Бошнаков
File:Marko Boshnakov Letter 1907 Page 1.jpg|Дел од писмата на Марко Бошнаков
File:Marko Boshnakov Letter 1907 Page 2.jpg|Дел од писмата на Марко Бошнаков


## Наводи

## Литература
*Ванчо Ѓорѓиев, Слобода или Смрт, Македонското националноослободително дело во Солунскиот вилает 1893 - 1903 година, Скопје, Институт за историја - Филозофски факултет
*К. Битоски, Солунски атентати, Скопје, 1985

## Надворешни врски

*Охрид се сеќава на гемиџијата Марко Бошнаков

Категорија:Луѓе од Охрид
Категорија:Гемиџии
Категорија:Солунски атентатори
Евдоксиј Антиохиски

**Евдоксиј Антиохиски** (*Eudoxius*; грчки: *Ευδόξιος ο Αντιοχείας*) — Цариградски патријарх во периодот од 360 до 370 година. Пред да стане патријарх, тој бил епископ во Антиохија.

Во времето кога учел во Антиохија, Евдоксиј станал приврзаник на аријанството, особено на крилото на Евсевиј Никомедиски. Тој учествувал на црковните собори во Антиохија, Сердика и Милано, а во текот на 358 година станал Патријарх на Антиохија. Констанциј II го симнал од престолот и го вратил во својата родна Кападокија, главно поради неговата поддршка на аријанството на Евномиј.

Во 360 година станал Цариградски патријарх, каде во 366 година го крстил царот Валент, кој паднал под негово влијание.

## Наводи
*Athanasius. ad Solit. in Patr. Gk. xxvi. 572, 219, 589, 274, 580, 713, 601;
*Epiphanius of Cyprus *de Haeres.* lxxiii. 2;
* H. E. ii. 16, 38, 40, etc..
*Hilarius, de Synod., Patr. Lat. x. 471, etc.;
* Liber contr. Const. Imp. §§ 665, 680, 573, etc.
*Sozomenus. H. E. iv. 26;
*Socrates Scholasticus H. E. ii. 19, 37, 40, 43;
*Theodoret. H. E. ii. 25; Haer. Fab. iv. 3;
*Theophanes *Chronogr.* § 38; Niceph. Callist. H. E. xi. 4;
*  http://www.ccel.org/w/wace/biodict/htm/iii.v.xxiv.htm#iii.v.xxiv

Категорија:Аријанство
Категорија:Римјани од 4 век
Категорија:Вселенски патријарси
Категорија:Архиепископи од 4 век
Категорија:Ранохристијански контроверзии
Категорија:Родени во непозната година
Категорија:Цариградски архиепископи
Категорија:Византиски теолози
Категорија:Починати во 370 година
Демофил Цариградски

**Демофил Цариградски** (починал во ) бил епископ на Бер и Цариградски патријарх во периодот од 370 до 379 година.

Тој е роден во аристократска фамилија од Солун, и главно се залагал за аријанската страна во првата поголема шизма во христијанството.

Категорија:Историја на христијанството во Македонија
Категорија:Ранохристијански контроверзии
Категорија:Римјани од 4 век
Категорија:Архиепископи од 4 век
Категорија:Аријанство
Категорија:Родени во непозната година
Категорија:Цариградски архиепископи
Категорија:Византиски теолози
Евагриј Цариградски

**Евагриј Цариградси** (починал околу ) — Цариградски патријарх во 370 или 380 година.

За неговиот живот и дело денеска се знаме многу малку. Во 370 година, аријаните го избрале Демофил Цариградски по смртта на Евдоксиј Антиохиски, и се смета дека тој бил наследник на Свети Евстахиј Антиохиски, кога истиот по само неколку месеци бил симнат од својата должност од страна на царот Валент. Според други тврдења пак, тој бил наследник на Демофил Цариградски, во времето на Теодосиј I.

Категорија:Вселенски патријарси
Категорија:Архиепископи од 4 век
Категорија:Римјани од 4 век
Категорија:Ранохристијански контроверзии
Категорија:Родени во непозната година
Категорија:Цариградски архиепископи
Атик Цариградски

**Атик Цариградски** (починал околу ) — Цариградски патријарх од 406 до 425 година.

Категорија:Православни светци
Категорија:Вселенски патријарси
Категорија:Архиепископи од 5 век
Категорија:Византијци од 5 век
Категорија:Христијански светци од 5 век
Категорија:Цариградски архиепископи
Сисиниј Цариградски

**Сисиниј Цариградски** (починал околу ) — Цариградски патријарх во 426 до 427 година.

Категорија:Вселенски патријарси
Категорија:Архиепископи од 5 век
Категорија:Византијци од 5 век
Категорија:Родени во непозната година
Категорија:Цариградски архиепископи
Несториј Цариградски

**Несториј Цариградски** или Нестор (починал околу ) — цариградски патријарх од 428 до 431 година.

Според него е наречено еретичкото движење несторијанство. Во годините пред Ефескиот вселенски собор клучна фигура претставувал Несториј кој, во својство на цариградски архијереј (428), во литургиските беседи ги вклучувал и оние за *Марија Човекородица* велејќи притоа дека преку нив тој само ја артикулирал нејзината перцепцијата кај паствата.

Според него, никаде во Светото Писмо таа не се нарекувала Богородица, и никаде во Светото Писмо не станувало
збор за доењето, што било делумно точно бидејќи во Евагелието по Лука (11:27) една жена му вели на Христа: “*Блажена нека е утробата што те носела и градите што те доеле*”. Во својот антропоцентричен пристап Несториј зборува за две Христови компоненти: *природа* (ousia) и *појавност*/персоналност (*upostasiV*). Тој на Првиот ефески собор (431), поддржан од својот истомисленик Јован Антиохиски, жестоко спорел со противниците, предводени од Свети Кирил Александриски и Прокло Кирикски (Мисиски), подоцна назначен за цариградски владика. Епилогот на диспутот била анатемата на Несториј и неговото учење и исклучувањето на источните епархии на Сирската црква од екуменската целост. Токму во ова време, Свети Кирил Александриски станал осведочен востановувач на доктрината за Богородичиното безгрешно зачетие запишана во неговите омилии “*За опонентското кредо на Несториј*”

Така, на крајот од Ефескиот вселенски собор било решено во корист на Свети Кирил Александриски, а самиот Несториј бил осуден Во наредните месеци биле сменети околу 17 епископи кои го поддржувале Несториј. Под притисок на царот, Јован I Антиохиски го напуштил Несториј во март 433 година. На 3 август 435 година, византискиот цар Теодосиј II издал едикт според кој Несториј бил прогонет во манастир во Египет. Тој таму останал да живее до неговата смрт во 451 година.

## Наводи

Категорија:Византијци од 5 век
Категорија:Вселенски патријарси
Категорија:Асирска источна црква
Категорија:Христологија
Категорија:Ранохристијански контроверзии
Категорија:Архиепископи од 5 век
Категорија:Несторијанство
Категорија:Црковни учители
Категорија:Цариградски архиепископи
Категорија:Родени во 386 година
Категорија:Починати во 450 година
Категорија:Основачи на религии
Консултант

**Консултант** (Латински: consultare "За да разговараат") е професија кој обезбедува професионални или стручни совети во одредена област, како што се управување со, сметководство, животната средина, забава, технологија, закон (особено даночните закони), човечки ресурси, маркетинг, управувањето со итни случаи, производство на храна, медицина, финансии, Живот управување, Економија, јавните работи, комуникација, инженерство, звучен дизајн на системот, графички дизајн, или управување со отпад.

Консултантот обично е експерт или професионалец во одредена област и има широки познавања за предметот.Под консултант обично се работи за една консултантска фирма или е само-вработен, и се спојува со многубројни консултанти и често е поврзан со менување на клиенти. Така, клиентите кои ги користат консултанските услуги, имаат пристап до подлабоко ниво на стручност отколку што би било изводливо, при што клиентот-корисник на консултанската услуга, може-ат да купуваат само одредена услуга од надворешниот консултант, наместо да ствараат и трошат сопствени ресурси или време.

## Начините на кои консултанти работат

Некои консултанти се вработени од страна на персоналот на консултирачка компанија, фирма која обезбедува консултански услуги и ги нуди услугите на своите клиенти. Ова е особено често во технолошкиот сектор. Консултантите често се нарекуваат и изведувачи во технолошкиот сектор во однос на нивните договори за вработување.

Стратегија на работењето на консултантите се вообичаени во горното управување во многу индустрии. Исто така, постојат независни консултанти кои дејствуваат како привремени директори со моќ за донесување одлуки во рамките на корпоративното политиките или законите. Тие можат да седат на специјално формирани одбори или комисии (пр: во градежни компании, па дури и во влади).

Консултанти работат на места на клиенти во име на консултантски услуги или во регистрирани консутански компании.

Некои консултанти се лица ангажирани од страна на компаниите да работат за нив на договорна основа. Тие не се вработени во компанијата најмени да се направи одредена работа. Од нив се очекува да ја завршат својата работа етички и одговорно, со минимален надзор.

## Поврзано
 
Концепти кои се однесуваат на консултации во Биотехнологијата, за работна сила,Управување со Времето,Менаџмент консалтинг, Политички консултации, Консултација на јавноста, Даночен советник, Чадор компанија...

## Видови на консултант:

Биотехнологијата консултант
Консултантот (медицина)
Консултант фармацевт,Маркетинг консултант, Образовни консултант, Вработување консултант, Затворање/стечаен консултант, Консултант за логистика услуги,Консултант за човечки ресурси, Консултант за имиџ, Информатичка технологија консултант, Правен консултант, Губење на контролата консултант, Кризен консултант, Медиумски консултант, Изведба консултант, Политички консултант, Процес консултант, Статистички консултант...

Категорија:Знаење
Нектариј Цариградски

**Нектариј Цариградски** (починал околу ) — Цариградски патријарх во 381 или 397 година.

Категорија:Римокатолички светци од Анадолија
Категорија:Вселенски патријарси
Категорија:Светци од Анадолија
Категорија:Архиепископи од 4 век
Категорија:Римјани од 4 век
Категорија:Христијански светци од 4 век
Категорија:Патристика
Категорија:Родени во непозната година
Категорија:Цариградски архиепископи
Категорија:Црковни отци
Категорија:Византиски теолози
Арзакиј Цариградски

**Арзакиј Цариградски** (починал околу ) — Цариградски патријарх од 404 до 405 година.

Категорија:Вселенски патријарси
Категорија:Архиепископи од 5 век
Категорија:Римјани од 5 век
Категорија:Византијци од 4 век
Категорија:Византијци од 5 век
Категорија:Ранохристијански контроверзии
Категорија:Цариградски архиепископи
Категорија:Православни светци
Категорија:Христијански светци од 5 век
Црква „Успение на Пресвета Богородица“ - ’Ржаничино

**Успение на Пресвета Богородица** — мала црква која се наоѓа на врвот на мало возвишение веднаш источно над селото ’Ржаничино. Црквата е возобновена од ктиторот Пидо Чужуков на местото на некогашна истоимена црква која била разрушена за време на турското владеење во Македонија. Веднаш до самата црква постои и голем крст кој е видлив и од автопатот Е-75. Во самата околина на црквата постојат и повеќе услужни објекти и гробишта. Црквата е посветена на успението на Пресвета Богородица, односно на празникот кој меѓу народот е познат како Голема Богородица (28 август).

## Галерија
File:Uspenie-na-Presveta-Bogorodica-Rzanicino-MK.jpg|Поглед од северната страна на црквата

## Наводи

Ржаничино